|  |  |
| --- | --- |
| grb | MESTNA OBČINA LJUBLJANAMESTNI SVETOdbor za stanovanjsko politiko Mestni trg 1, 1000 Ljubljana🕿 01/306 45 30 🖴 01/306 45 32 🖳 boris.kaucic@ljubljana.si |
|  |  |
| Številka: | 03215-5/2010-3 |
| Datum: | 23.06.2010 |

**Z A P I S N I K**

21. seje Odbora za stanovanjsko politiko,

ki je bila v sredo, 16. junija 2010, ob 16.00 uri

v K 15, Magistrat, Mestni trg 1

|  |  |
| --- | --- |
| **Navzoči:** | Sašo RINK, Bruna ANTAUER, Marko KASTELIC, Bojan KARDELJ, Mitja MARINŠEK |

|  |  |
| --- | --- |
| **Odsotni:** | Anja BAH ŽIBRET, Janko MÖDERNDORFER, |

|  |  |
| --- | --- |
| **Ostali navzoči:** | Jožka HEGLER, Boris KAUČIČ |

**Predlagan je bil naslednji dnevni red:**

1. Potrditev zapisnika 20. seje OSP
2. Obravnava gradiva za 40. sejo Mestnega sveta Mestne občine Ljubljana
	1. 13 Točka dnevnega reda seje mestnega sveta:

»a) Poročilo o uresničevanju stanovanjskega programa Mestne občine Ljubljana za leto 2009«

»b) Letno poročilo Javnega stanovanjskega sklada Mestne občine Ljubljana za leto 2009«

* 1. 14 Točka dnevnega reda seje mestnega sveta:

»Predlog Sklepa o uspešnosti dela direktorice JSS MOL v letu 2009«

1. Razno

|  |
| --- |
| **SKLEP** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red  | **JE** | bil sprejet z | **5** | glasovi ZA in | **0** | glasovi PROTI od | **5** | navzočih. |

**AD/1**

**1.1**

Zapisnik 20. redne seje je bil sprejet brez pripomb.

|  |
| --- |
| **SKLEP 1.1.** |

**»Potrdi se zapisnik 20. redne seje Odbora za stanovanjsko politiko.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z | **5** | glasovi ZA in | **0** | glasovi PROTI od | **5** | prisotnih. |

**AD/2**

**2.1**

G. Sašo Rink je predal besedo ga. Jožki Hegler. Ga. Hegler je predstavila Poročilo o uresničevanju stanovanjskega programa Mestne občine Ljubljana za leto 2009 ter kratko poročilo Letnega poročila Javnega stanovanjskega sklada MOL za leto 2009. Omenjala je projekte JSS MOL in razpoložljiva sredstva JSS MOL. Omenila je projekt Pipanova pot -ki zaenkrat stoji, pričakovanja pomoči države pri izgradnji neprofitnih stanovanj, rebalans proračuna MOL v letu 2009, Dom starejših občanov Trnovo, Hišo Hospic, Tomačevska, Koželjeva ulica, revitalizacijo ob cesti Španskih borcev ter Celovške dvore.

G. Marinšek je imel nekaj vprašanj ga. direktorici JSS MOL v zvezi s projektom Celovški dvori.

Ga. Hegler je odgovorila na vprašanja g. Marinška in omenila objavo za 14. razpis za neprofitna stanovanja MOL.

G. Kardelj je v zvezi s Celovškimi dvori argumentiral zadeve glede bank, izvajalcev, Vegrada, bančnih računov.

Ga. Hegler je povzela vprašanja na temo Celovški dvori in pojasnila situacijo za stanovanja, ki so predvidena za MOL v tem projektu.

Po končani razpravi za to točko je bil dan na glasovanje naslednji sklep:

|  |
| --- |
| **SKLEP 2.1.** |

**»Odbor za stanovanjsko politiko podpira in soglaša s sprejemom Poročila o uresničevanju stanovanjskega programa Mestne občine Ljubljana za leto 2009 in ga predlaga mestnemu svetu v sprejem.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z | **5** | glasovi ZA in | **0** | glasovi PROTI od | **5** | prisotnih. |

Sledilo je kratko dopolnilno poročilo ga. Hegler glede Letnega poročila Javnega stanovanjskega sklada MOL za leto 2009. Direktorica je omenila odhodke in prihodke ter realizacijo pri finančnih tokovih. Opisala je izid finančnega poslovanja, ki v letu 2009 ni bleščeč in se izguba krije iz pozitivnih rezultatov prejšnjih let ter letošnjega leta. Omenila je objekte v upravljanju JSS MOL, pozitivne kazalce ter trend v letu 2010. Menila je, da je JSS MOL finančno dobro in učinkovito deloval, saj so bili revizorji brez pripomb.

Nato je bil na glasovanje dan naslednji sklep:

|  |
| --- |
| **SKLEP 2.2.** |

**»Odbor za stanovanjsko politiko podpira in soglaša s sprejemom Letnega poročila Javnega stanovanjskega sklada Mestne občine Ljubljana za leto 2009, ki ga je Nadzorni svet JSS MOL potrdil na 52. seji dne 18. 3. 2010.**

**Presežek odhodkov nad prihodki iz upravljanja sredstev MOL v letu 2009 v višini 196.305 EUR iz konta 9403-9001 se krije s presežkom prihodkov nad odhodki za sredstva MOL iz preteklih let – konto 9850-0001. Presežek odhodkov nad prihodki se krije:**

- **ugotovljeni presežek odhodkov nad prihodki iz namenskega premoženja v letu 2009 v višini 4.211.893,33 EUR se krije iz presežka prihodkov nad odhodki iz preteklih let v višini 3.298.339,27 EUR s konta 9403-9002;**

- **v višini 65.191,32 EUR iz konta 9403-9004 Rezultat iz sredstev delovanja,**

- **nepokriti del presežka odhodkov nad prihodki v višini 848.362,74 EUR ostane v breme na kontu 9403-9002 Presežek prihodkov JSS MOL**

**in ga predlaga mestnemu svetu v sprejem.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z | **5** | glasovi ZA in | **0** | glasovi PROTI od | **5** | prisotnih. |

Ga. Jožka Hegler je obrazložila podan Predlog glede uspešnosti dela direktorice JSS MOL v letu 2009. Opozorila je na uredbo, merila in bilance. Nato so razpravo nadaljevali: Bojan Kardelj, Sašo Rink in Jožka Hegler.

Nato je bil na glasovanje dan naslednji sklep:

|  |
| --- |
| **SKLEP 2.3.** |

**»Odbor za stanovanjsko politiko soglaša s sprejemom predloga Sklepa o uspešnosti dela direktorice JSS MOL v letu 2009 in ga predlaga mestnemu svetu v sprejem.«**

Odbor je dodatno podal naslednjo stališče k sklepu:

»Odbor za stanovanjsko politiko, ne glede na sprejet sklep, ocenjuje delo direktorice JSS MOL v letu 2009 kot zelo uspešno in osnove za neupravičenost do letne nagrade ne vidi v neuspešnosti direktorice, pač pa v merilih za izplačilo nagrade in zakonski podlagi.«

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z | **5** | glasovi ZA in | **0** | glasovi PROTI od | **5** | prisotnih. |

**AD/3**

Pod točko razno sta glede direktnega odkupa in oskrbovanih stanovanj debatirala ga. Jožka Hegler in g. Sašo Rink. Tajnik OSP je podal članom informacijo glede naslednjega sklica seje OSP.

Seja je bila končana ob 16.45 uri.



|  |  |
| --- | --- |
| Zapisal: Boris KAUČIČ | Predsednik:Sašo RINK |

